Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 93

1. A csatlakozás motivációja: történelmi esély Magyarország számára A magyarországi rendszerváltás, a demokrácia és a piacgazdaság kialakítása, az ország szuverenitásának visszanyerése lényegében egybeesett a globalizáció minden korábbinál erõteljesebb terjedésével, új, a megelõzõeknél sokkal dinamikusabb és intenzívebb szakaszba jutásával. A nyolcvanas-kilencvenes évekre a korábbiaknál sokkal nyíltabbá és egyértelmûbbé vált, hogy a gazdaság — más szférák rovására — egyre dominánsabb szerepet tölt be a világban, és e folyamatban az államok sikeressége a globális piacba való integráltságuk függvénye. A pénzpiacok liberalizálásának, az áru- és szolgáltatáspiacok intenzív megnyitásának és deregulálásának, a transznacionális vállalatok hihetetlen ütemû terjeszkedésének, az információs társadalom robbanásszerû kiépülésének korában a versenyképesség meghatározó tényezõje a világpiaci tendenciákhoz való gyors alkalmazkodás lett, amely csak nagyfokú integráltságon keresztül lehetséges. Kis, zárt piacon ugyanis lehetetlen kialakítani a versenyképesség feltételeit, aminek következtében felértékelõdtek és megerõsödtek a regionális integrációk, és még érzékelhetõbbé vált a régiók globális piacon történõ versenye. E folyamatot minden eddiginél jobban jellemzi a Triád — azaz Észak-Amerika (USA), Európa (EU) és a Távol-Kelet (Japán) — versenye, illetve a Triádon belüli integrálódási törekvések, például belsõ piaci viszonyok kialakítására. A regionális integráció folyamata legerõteljesebben Európán belül ment végbe, ahol sok, viszonylag kisméretû fejlett ország van, amelyek ugyanakkor a globalizáció mai szakaszában már nem engedhetik meg maguknak, hogy teljesen önállóan próbáljanak meg helytállni. Az Európai Unió által a nyolcvanas-kilencvenes évek fordulóján végrehajtott lépések, az egységes piac, majd a maastrichti gazdasági és politikai unió programja a globalizációs kihívásokra adott, a részt vevõ államok közös érdekein alapuló logikus válaszok voltak. E lépések ugyanakkor az EU-n kívüli európai országok számára is világossá tették, hogy az integrálódás folyamatából való kimaradás a világpiaci versenyben való lemaradással járhat együtt. Ezt felismerve kapcsolódtak be az európai integrációba korábban hagyományosan „önállóan” sikeres államok is, mint Ausztria, Svédország és Finnország. Ugyanez a tendencia motiválja a szuverenitásukat — éppen a globalizáció új szakaszának terjedésével párhuzamosan — visszanyert közép- és kelet-európai országokat is az Európai Unió felé. Mindezt esetükben — a globalizáció pozitív következményeinek kihasználása, és negatív hatásaitól való védelem biztosítása mellett — az is erõsíti, hogy az Európai Unió a globális piacokon való helytállás mellett a felzárkózás, az utolérés esélyét is kínálja a kevésbé fejlett tagállamok számára. (Ezt bizonyítja Írország példája, amely 30 év alatt az egy fõre jutó GDP-t tekintve az EU-átlag felérõl indulva meghaladta az uniós átlagszintet.) A kis, belsõ piaccal rendelkezõ országok számára a regionális integráció ma már az egyik legfontosabb eszköz a világpiacon való érvényesüléshez, így a felzárkózásra törekvõ Magyarország számára is elengedhetetlen követelmény. Ezért az integrációra való igény mindjárt a szuverenitás visszanyerését követõen logikusan jelentkezett Magyarországon is. E tekintetben az egyetlen reális geopolitikai alternatívaként az Európai Unióhoz történõ csatlakozás merülhetett fel. Más integráció Európában nincs, és valószínûleg sikeresen nem is lehetne létrehozni, hiszen a közép- és kelet-európai országok közötti integráció éppen az EU-ban egyébként meglévõ források (tõke, technológia) itteni hiánya miatt nem lehet sikeres. Ráadásul az egyébként fejlett államokat tömörítõ EFTA EU-ban való feloldódásának folyamata is igazolja, hogy alternatív integráció létrehozása Európában nem tûnik járható útnak. Az európai integrálódás, az európai egységes piacba való betagozódás — mint a felzárkózás eszköze és történelmi esélye — Magyarországon az 1989—90-es rendszerváltáskor felismerést nyert, és azóta meggyõzõ és folyamatos támogatást élvez mind a politikai elit, mind a társadalom körében. Az Európai Unióhoz történõ csatlakozás célkitûzése a meghatározó politikai erõk és az állampolgárok döntõ többségében nem kérdõjelezõdik meg. A tagsággal kapcsolatos várakozás óriási, ami ugyanakkor érthetõ. Az EU-csatlakozás ugyanis lehetõvé teheti annak az átmenetnek a gyorsabb lezárását, elkerülhetetlen „fájdalmainak” enyhítését, amelynek során Magyarország stabil, fejlett gazdaságú, jólétben élõ országgá válik. Az EU-csatlakozás ezért olyan történelmi esély, amely az ország jövõjének szempontjából döntõ fontosságú. Az európai integráció elmúlt ötven éve bizonyítja, hogy az — a kiegyezés, az együttmûködés, a partnerség elvére épülve — a benne élõ országok számára a jólét, a gazdasági versenyképesség, a stabilitás és a biztonság övezetét jelenti. Az európai integráción belül a tagállamok között feloldódtak a nemzeti konfliktusok, és az Európai Unió egy olyan érdekközösségként tud mûködni, amely tagjainak lehetõvé teszi a világpiacon való sikeresebb érvényesülést, a globális versenyben való egységes fellépést, amin keresztül pedig az állampolgárok számára magasabb jólétet és biztonságot tud teremteni. 2002/151/II. szám A magyar társadalom számára is mindenekelõtt a növekvõ versenyképesség, illetve az abból fakadó jólét teszi vonzóvá az Európai Uniót. Egy évtizeddel a rendszerváltást követõen ugyanakkor a globális versenybe immár visszakapcsolódott Magyarország számára az EU-csatlakozás nem egyszerûen a világban zajló globalizációból következõ regionalizáció és integrálódás természetes folyamatát, hanem a nemzeti érdekek hatékonyabb érvényesítését is jelenti. Magyarország ma már mûködõ piacgazdaságként szervesen vesz részt a világgazdasági folyamatokban és az Európai Unióba való gazdasági-kereskedelmi integráltságának foka is eléri, sõt meghaladja az EU-tagországok átlagát. Ennek megfelelõen jelentõs mértékben függ az Európai Unió gazdasági döntéseitõl, amelyeket azonban jelen pillanatban igazából nem tud befolyásolni. Az EU-tagság így egyben azt is fogja jelenteni Magyarország számára, hogy részt vehet a közös döntéshozatalban, saját érdekei szerint befolyásolhatja azokat a döntéseket, amelyeket ma nem tud, de lényegében már ma is kénytelen követni. Bár Magyarország szilárd politikai intézményekkel bíró stabil demokrácia, amelynek biztonságát egyben NATO-tagsága is szavatolja, az ország számára az EU-tagság politikai értelemben is meghatározó fontosságú. Ma Európában egy ország nemzetközi tekintélye szempontjából kiemelkedõ fontosságú az EU-tagság. Egyrészt az EU a demokrácia szimbólumává és garanciájává vált, másrészt az EU halad a politikai unió irányába és közös fellépése révén egyre fontosabb szerepet tölt be a kül- és biztonságpolitikában. Egy ország érdekérvényesítõ képességét, sikerességét e tekintetben is jelentõsen javítja EU-tagsága. Különösen jelentõs ez a közép- és kelet-európai régióban, ahol a fiatal demokráciák számára a csatlakozás egyben az egyenjogúsodás folyamata is. Az EU-csatlakozás ebben a térségben a nemzeti büszkeséget, öntudatot is erõsítõ tényezõ. A közös értékekhez tartozás tudatosodása, a közös kulturális gyökerek felismerése pozitív, stabilizáló hatású folyamat lehet a magyar társadalom fejlõdése szempontjából. A környezõ országokkal való jobb viszony megteremtésének, a történelmi kiegyezésnek, a határon túli magyarok helyzete javításának is egyik eszköze lehet az EU-tagság, fõként, hogy a szomszédos országok is mihamarabb az európai integráció részeivé válnak. Az integráció elõsegíti a megbékélést, ahogy ezt például a német—francia történelmi megbékélés mutatja. Az EU által a kevésbé fejlett tagállamai számára biztosított, a gazdasági és szociális kohéziót szolgáló források magyar gazdaságba való bevonásának szándéka szintén a magyar integrációs törekvések egyik fontos elemét képezi. Az utóbbi években stabilan és folyamatosan áramlott be külföldi tõke Magyarországra. Ugyanakkor az ország fejlõdéséhez, az EU-átlaghoz való felzárkózásához még rendkívül komoly infrastrukturális beruházásokra van szükség. Ezek finanszírozásához az EU jelentõs támogatást tud nyújtani Magyarország tagsága esetén. Az EU-tól kapható támogatási eszközök így részben biztosíthatják azt a külsõ forrás igényt, amely a magyar gazdaság további fejlõdéséhez tartósan szükséges. Magyarország EU-tagsága mellett szóló érvek közepette ugyanakkor szem elõtt kell tartani, hogy az Európai Unió fõ célkitûzése az érdekközösségen alapuló egységes piac mûködtetése. Az egységes piac nem más, mint az EU-nak versenyképessége növelése érdekében a globalizációra adott sikeres válasza. Ezért Magyarország csatlakozásának folyamatában is — csakúgy, mint a tagállamok esetében — ez kiemelkedõ prioritás, hiszen hosszú távon ez a tény, és elsõsorban nem a támogatási források bevonása, fogja meghatározni a tagságot. Az egységes piac mûködése — annak olyan kulcselemei, mint például a közös pénz — fogja leginkább befolyásolni az állampolgárok életét is, hiszen ennek keretében születnek mindennapjaikat meghatározó döntések, amelyek folytán saját bõrükön is érzékelhetõvé válnak az EU-tagság következményei. Az egységes piacba való integrálódás a magyar csatlakozás (és a kapcsolódó elsõsorban szakmai kommunikáció) központi eleme, már csak azért is, mert az egységes piac követelményeinek teljesítése, az egységes piacba való tagozódás határozza meg a csatlakozásra való felkészülést, illetve a tagság sikerességét is. Az EU a csatlakozni szándékozó államok számára ugyanis a tagság fõ feltételéül éppen az egységes piac követelményének (amely a közösségi joganyag meghatározó része) teljesítését szabta. Míg az 1993-ban meghirdetett koppenhágai kritériumokban lefektetett másik két alapfeltétel, a demokratikus politikai intézményrendszer mûködtetése, valamint a versenyképes, mûködõ piacgazdaság léte Magyarországon lényegében megvalósult, a tagságra való felkészülés már döntõen az egységes piacba való bekapcsolódáshoz szükséges közösségi joganyag átvételét és alkalmazását jelenti. A közösségi joganyag átültetése és alkalmazása nem csak a közigazgatás, de az egész magyar társadalom számára is hatalmas kihívás. Általa ugyanis ugyanolyan versenyfeltételek jönnek létre, amelyek az EU egységes piacán érvényesülnek. Ezáltal Magyarországon is fokozódik a verseny, amelyet ugyanakkor vállalni kell és érdemes, mivel éppen ez a fokozódó versenyhelyzet növeli meg Magyarország versenyképességét a globális piacokon, ami gyorsítja az ország felzárkózását, emeli az állampolgárok jólétét. Az EU-tagság — mindenekelõtt az egységes piac feltételeinek alkalmazása — tehát óriási politikai, gazdasági és társadalmi erõfeszítést jelent az ország számára, amelynek csak felkészülten tud eleget tenni. Ehhez elengedhetetlen, hogy a társadalom rendelkezzen a szükséges ismeretekkel. Magyarország EU-tagsága csak akkor lehet igazán sikeres, ha a nemzet, a különbözõ társadalmi és szakmai csoportok, valamint az egyének tisztában vannak azzal, hogy mit jelent számukra az EU-tagság, milyen következményekkel jár, hol érintettek benne, milyen lehetõségeket teremt számukra, és milyen feladatokat von maga után. Amennyiben mindezeket a társadalom ismeri, az EU-tagság által teremtett esélyeket az ország maximálisan és tartósan ki tudja használni. 2002/151/II. szám

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes